
1.
Navedba gradiva, katero se popravlja: 

Informacija o udeležbi ministra za kmetijstvo, gozdarstvo in prehrano dr. Jožeta Podgorška na EXPO 2020 Dubaj, Združeni arabski emirati, 13. do 18. februar 2022 – predlog za obravnavo
2.
Besedilo popravka: 

a)
V točki 1 (Predlog sklepov vlade), se doda pravna podlaga in doda sklep tako, da se glasi:

'' Na podlagi šestega odstavka 21. člena Zakona o Vladi Republike Slovenije (Uradni list RS, št.  24/05 – uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in desetega odstavka 75. člena Zakona o zunanjih zadevah (Uradni list RS, št. 113/03 – uradno prečiščeno besedilo, 20/06 – ZNOMCMO, 76/08, 108/09, 80/10 – ZUTD, 31/15 in 30/18 – ZKZaš) je Vlada Republike Slovenije na … seji dne …  pod točko … sprejela naslednja

SKLEPA:

1.
Vlada Republike Slovenije je sprejela Informacijo o udeležbi ministra za kmetijstvo, gozdarstvo in prehrano dr. Jožeta Podgorška na EXPO 2020 Dubaj, Združeni arabski emirati, 13. do 18. februar 2022.   

2.
Vlada se je seznanila z nameravanim podpisom Memoranduma o soglasju med Ministrstvom za kmetijstvo, gozdarstvo in prehrano Republike Slovenije ter Ministrstvom za podnebne spremembe in okolje Združenih arabskih emiratov o trajnostnem razvoju in prehranskih sistemih.
Priloga:

· Informacija o udeležbi ministra za kmetijstvo, gozdarstvo in prehrano dr. Jožeta Podgorška na EXPO 2020 Dubaj, Združeni arabski emirati, 13. do 18. februar 2022 
Sklep prejmejo:

· Ministrstvo za kmetijstvo, gozdarstvo in prehrano Republike Slovenije

· Ministrstvo za gospodarski razvoj in tehnologijo Republike Slovenije

· Ministrstvo za zunanje zadeve Republike Slovenije''
b)
V točki 1 (Namen dogodka) Priloge se besedilo spremeni tako, da se glasi:


''Minister za kmetijstvo, gozdarstvo in prehrano dr. Jože Podgoršek bo od 13. do 18. februarja 2022 obiskal Združene arabske emirate (v nadaljnjem besedilu: ZAE). Njegova udeležba poteka sočasno z obiskom gospodarske delegacije s področja kmetijsko-živilske industrije.''

c)
V točki 2 (Obrazložitev) Priloge se besedilo osmega odstavka spremeni tako, da se glasi:


‘’Gre za nadaljevanje pogovorov iz novembra 2021, ko se je minister za kmetijstvo, gozdarstvo in prehrano dr. Jože Podgoršek z delegacijo srečal z visokim predstavnikom Ministrstva za podnebne spremembe in okolje ZAE Saifom Mohammedom Alsharo. Pogovor je bil osredotočen na sodelovanje med državama na področju kmetijskih in živilskih proizvodov ter na področje prenosa znanja, predvsem v smislu izmenjave strokovnjakov oziroma sodelovanja med strokovnimi inštitucijami. Ob tokratnem obisku ministra za kmetijstvo, gozdarstvo in prehrano dr. Jožeta Podgorška v ZAE se načrtuje podpis Memoranduma o razumevanju med Ministrstvom za kmetijstvo, gozdarstvo in prehrano Republike Slovenije ter Ministrstvom za podnebne spremembe in okolje Združenih arabskih emiratov. Ministrstvi bosta na podlagi memoranduma razvijali sodelovanje na naslednjih področjih: trajnostni razvoj podeželja; trajnostna proizvodnja hrane; varnost hrane, veterinarsko področje in fitosanitarna vprašanja; spodbujanje trgovine s kmetijskimi proizvodi in investicij. Na srečanju bo minister za kmetijstvo, gozdarstvo in prehrano dr. Jože Podgoršek ministrici za podnebne spremembe in okolje ZAE Mariam Bint Mohammed Al Mheiri predal seznam slovenskih strokovnjakov in strokovnih institucij, ki so izrazili interes za sodelovanje z ZAE.’’

d)
V točki 3 (Finančne posledice) Priloge se besedilo prvega odstavka spremeni tako, da se glasi:
''Ocena stroškov obiska ministra in delegacije Ministrstva za kmetijstvo, gozdarstvo in prehrano Republike Slovenije v ZAE znaša približno 7.400 evrov. Znesek vključuje stroške, povezane s stroški letalskih kart (približno 2.000 evrov), hotela (približno 4.000 evrov), turističnih taks (približno 200 evrov) in dnevnic (približno 1.200 evrov).’’

e)
V točki 4 (Delegacija) Priloge se besedilo prvega odstavka spremeni tako, da se glasi:

‘’Ministra za kmetijstvo, gozdarstvo in prehrano dr. Jožeta Podgorška bodo na obisku v ZAE spremljali:

· Oto Pungartnik, veleposlanik Republike Slovenije v Abu Dabiju, Ministrstvo za zunanje zadeve Republike Slovenije,

· Natalija Ferlež, vodja kabineta, Ministrstvo za kmetijstvo, gozdarstvo in prehrano Republike Slovenije, 

· mag. Snežana Popovič, vodja Službe za EU koordinacijo in mednarodne zadeve, Ministrstvo za kmetijstvo, gozdarstvo in prehrano Republike Slovenije, ter

· Luka Kočevar, vodja Službe za odnose z javnostmi in promocijo, Ministrstvo za kmetijstvo, gozdarstvo in prehrano Republike Slovenije.’’

S spoštovanjem, 




dr. Jože Podgoršek




         minister 
Priloga:

- 

